કેન્દ્રની નરેન્દ્ર મોદી સરકારના ચાર વર્ષમાં ગત બજેટ સત્ર કામકાજની રીતે સૌથી તોફાની રહ્યું હતું અને એ જ હાલત કદાચ આ ચોમાસા સત્રની પણ થઈ શકે તેમ છે. કેમકે એક તરફ ગત બજેટ સત્રના મુદ્દાનું નિરાકરણ આવ્યું નથી તો બીજી તરફ વધુ હંગામો થાય તેવા કેટલાક નવા મુદ્દા પેદા થયા છે. ગત વર્ષે આંધ્રપ્રદેશને વિશેષ રાજ્યનો દરજ્જો, અવિશ્વાસ પ્રસ્તાવ, એસસી-એસટી એક્ટ હંગામા માટે કારણભૂત હતાં. આ વખતે ચોમાસા સત્રમાં એવા કેટલાક મુદ્દા છે, જે સરકાર અને વિપક્ષ વચ્ચે ટકરાવનું કારણ બનશે તે નક્કી છે.